CELEX: 32016R0819
Language: hu
Date: 2016-05-24 00:00:00
Title: A Bizottság (EU) 2016/819 végrehajtási rendelete (2016. május 24.) a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló (EU) 2016/44 tanácsi rendelet módosításáról

25.5.2016   
            
            
               HU
            
            
               Az Európai Unió Hivatalos Lapja
            
            
               L 136/8
            
         A BIZOTTSÁG (EU) 2016/819 VÉGREHAJTÁSI RENDELETE
   (2016. május 24.)
   a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló (EU) 2016/44 tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1),
   tekintettel a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendeletre (2) és különösen annak 20. cikke b) pontjára,
   mivel:
   
               (1)
            
            
               Az (EU) 2016/44 rendelet V. melléklete felsorolja a 2146(2014) sz. ENSZ BT-határozat 11. bekezdésében említett ENSZ szankcióbizottság által megjelölt hajókat, melyekre az említett rendelet szerint számos tilalom vonatkozik, ideértve a Líbiából származó nyersolaj berakodására, szállítására vagy kirakodására, az Unió területén lévő kikötőkbe való bejutásra, továbbá a hajók üzemanyaggal való ellátására vagy ellátmányozására vonatkozó tilalmat.
            
         
               (2)
            
            
               2016. május 12-én az ENSZ Biztonsági Tanácsának bizottsága törölte a Distya Ameya hajót a korlátozó intézkedések hatálya alá tartozó hajók jegyzékéből. 2016. május 23-án a Tanács úgy döntött, hogy törli a hajót a (KKBP) 2015/1333 tanácsi határozat V. mellékletéből.
            
         
               (3)
            
            
               Az (EU) 2016/44 rendelet V. mellékletét ezért ennek megfelelően módosítani kell.
            
         
               (4)
            
            
               A jegyzékből való törlés végrehajtása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az (EU) 2016/44 rendelet V. melléklete helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 24-én.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 206., 2015.8.1., 34. o.
   
   
      (2)  HL L 12., 2016.1.19., 1. o.
   
   
      MELLÉKLET
      Az (EU) 2016/44 rendelet V. melléklete helyébe a következő szöveg lép:
      
         
            „V. MELLÉKLET”